વાત કરીએ આજથી થોડા પાછળ એટલે કે 30 થી 60 વર્ષ પહેલાના જીવનની તો એ સમયે ઘડિયાળ તો હતા જ નહીં ત્યારે લોકો દિવસે માથે તપતા સૂરજ અને રાત્રે આભના તારા ગણી અને સમય નક્કી કરી લેતા હતા, વળી ઘણી જગ્યાએ સવારે વહેલા ઉઠવા માટે ઘણા ગામોમાં દૂધ મંડળીમાં એક સાયરન વગાડવામાં આવતું જેથી મહિલાઓ ગાયો ભેંસો દોહવાનો સમય નક્કી કરી શકતી હતી, ગામમાં આવતી એસ. ટી. બસ દ્વારા પણ ઘણા લોકો સમયનો તાળો મેળવી લેતા હતા.